জীৱ বিজ্ঞান (ব্ৰিটিছ ইংৰাজীঃ Biology, আমেৰিকীয় ইংৰাজী : Life sciences বা Bioscience) হৈছে বিজ্ঞানৰ এটা শাখা য'ত জীৱৰ (যেনে - গছ-গছনি, জীৱ-জন্তু, মানুহ ) আদি ৱৈজ্ঞানিক আলোচনা কৰা হয়। জীৱ বিজ্ঞান জীৱনৰ গুনৱতা আৰু মানৰ যথেষ্ট উন্নতি সাধন কৰিছে।
জৈৱ ৰসায়ন (এনাটমী) - জীৱন নিৰ্বাহ আৰু জীৱন প্ৰক্ৰিয়াৰ বাবে প্ৰয়োজনীয় ৰাসায়নিক বিক্ৰিয়া সম্পৰ্কে অধ্যয়ন,
জৈৱ অভিযান্ত্ৰিক বিদ্যা - প্ৰায়োগিক জ্ঞান আৰু বিশেষকৈ জীৱ প্ৰযুক্তিৰ লগত সম্পৰ্ক ৰাখি অভিযান্ত্ৰিক দৃষ্টিভংগীৰে জীৱ বিজ্ঞানৰ অধ্যয়ন,
জৈৱ সূচনা বিজ্ঞান - তথ্য-প্ৰযুক্তিৰ ব্যৱহাৰেৰে জিন সম্বন্ধীয় বা অন্য জীৱ বৈজ্ঞানিক তথ্য সমূহৰ অধ্যয়ন, সংগ্ৰহ, আৰু সংৰক্ষণ সম্পৰ্কে অধ্যয়ন,
ঔষধ বিজ্ঞান - ঔষধ আৰু কৃত্ৰিম দৰৱৰ প্ৰস্তুতি, ব্যৱহাৰ, আৰু প্ৰতিক্ৰিয়াৰ অধ্যয়ন তথা ব্যৱহাৰিক প্ৰয়োগ,
সংৰক্ষণ জীৱ বিজ্ঞান - প্ৰাকৃতিক পৰিৱেশ, পৰিস্থিতি, উদ্ভিদ আৰু বন্যজীৱৰ সংৰক্ষণ, সুৰক্ষা, পুনৰ সংস্থাপন সম্বন্ধে অধ্যয়ন,
পৰিস্থিতি বিজ্ঞান - পৰিৱেশৰ জীৱবোৰৰ পাৰস্পৰিক সম্পৰ্ক আৰু অজৈৱিক পদাৰ্থৰ সৈতে সম্পৰ্ক সম্বন্ধে অধ্যয়ন,
গঠনাত্মক জীৱ বিজ্ঞান - আনৱিক জীৱ বিজ্ঞান, জৈৱ ৰসায়নবিজ্ঞান, আৰু জৈৱ পদাৰ্থবিজ্ঞানৰ এটা শাখা। বৃহৎ জৈৱিক অণু বোৰৰ আনৱিক গঠনৰ অধ্যয়ন,
প্ৰাণী বিদ্যা - প্ৰাণীৰ শ্ৰেণীবিভাজন, শৰীৰ তত্ত্ব, বিকাশ, আৰু আচৰণ সম্বন্ধে অধ্যয়ন। ইয়াৰ উপ শাখা সমূহ হ'লঃ প্ৰাণীৰ আচৰণ, পতংগ বিদ্যা, সৰীসৃপবিদ্যা আৰু উভচৰবিদ্যা, মৎস বিজ্ঞান, স্তন্যপায়ী বিজ্ঞান, আৰু পক্ষী বিজ্ঞান।
